Imtella' Lulju 27, 2020 - Aġġornata 27 Ta' Lulju, 2020 1:32pm Membri tal-Protezzjoni Ċivili kkontrollaw nirien li għall-ħabta tal-11.00am qabdu fi kċina ta' ħanut li jifforma parti minn binja mdaqqsa f'Paceville, li tinkludi wkoll numru ta' appartamenti. Il-kċina tal-ħanut Dolce Sicilia li ħadet in-nar tinsab fuq in-naħa ta' ġewwa tal-blokka fi Triq id-Dragunara. Il-Pulizija evakwaw il-persuni li kienu fil-blokka u fil-postijiet tal-madwar, inkluż il-BOV. Fost oħrajn minn appartament minnhom inħareġ raġel li beda jirreżisti u ma riedx joħroġ, waqt li f'appartament ieħor kien hemm ukoll kelb żgħir, li nħareġ qawwi u sħiħ (ritratt – fuq). Iktar dettalji u filmati mal-ħin. Ritratti u Filmati ©Charles Ahar TVM